Bulle nie bekommerd ná neerlaag | Netwerk24
Polisie staan glo AfriForum-buurtwagte in Wes-Kaap teen
AfriForum-buurtwag-organisasies in die Wes-Kaap ervaar tans glo heftige teenstand van senior polisielede op distrik- en kantoorvlak.
Slagting: 25 ooie se kop en pens al wat oor is
'n Vrystaatse boer het Sondagoggend op die grusame toneel afgekom waar 25 van sy ooie se kop in die nag afgesny is.
Ooievaar besoek oud-Blitsbok Philip
Die voormalige Blitsbok-kaptein Philip Snyman en sy vrou, Esteé, se tweede kind is gebore.
Knights-aanwins Ferisco Vrydag onder mes
Die Knights se naatbouler-aanwins van die Cape Cobras, Ferisco Adams, sal Vrydag 'n enkeloperasie in Bloemfontein ondergaan.
Pretorius maak stem dik in VSA-gholftoernooi
Die jong Suid-Afrikaner Ruan Pretorius was Dinsdag gesamentlik tweede in die Milton Honda Classic-toernooi by die Chattahoochee-gholfbaan in Gainesville, Georgia.
Jeanne Goosen sterf
Die skrywer Jeanne Goosen, bekend om romans soos 'Ons is nie almal so nie' en 'n 'Pawpaw vir my darling', is dood.
Bulle nie bekommerd ná neerlaag
Deur Cobus Claassen 03 Februarie 2019 20:15
Chris van Zyl (middel) vier sy drie, wat toe ook 'n sege vir die Stormers oor die Bulle in die Kaapstad-stadion beklink het.Foto: Gallo Images
Moenie te veel van dié uitslag maak nie. Oor twee weke sal dit vergete wees wanneer die Bulle en Stormers op Loftus Versfeld slaags is.
Die spanne se breiers – Robbie Fleck en Pote Human – was dít eens nadat die Stormers die Bulle met 33-28 in die Kaapstad-stadion in 'n losmaker ter voorbereiding van die Superrugby-kompetisie geklop het.
Dít terwyl die tuisspan sonder 'n hele rits van sy Springbokke was.
Fleck was duidelik in sy noppies met die vertoning, maar maan in dieselfde asem dat die Bulle 'n ander dierasie sal wees in Pretoria.
"Ons het hulle foute baie goed uitgebuit en ek was veral tevrede daarmee. Daar was goeie aspekte, maar ons het gesukkel met 'n paar lynstane. Loftus sal 'n heel ander storie wees," het Fleck gesê.
Jy sou reken dat Human onrustig sal wees dat sy span, wat met 'n veel groter reputasie in die Moederstad aangekom het, nie die Kaapse span kon wegbêre nie.
"Ons het goed gespeel, maar dit was nie goed genoeg nie. Daar was vroeg twee onderskepdrieë wat hulle baie momentum gegee het, maar ons het goed teruggekom daarna."
Duane Vermeulen het Sondag die eerste keer vir die Bulle uitgedraf in die Superheld-stryd teen die Stormers.Foto: Gallo Images
Lood de Jager, die Bulle-kaptein, meen die nederlaag sal nie sy span se selfgeloof beïnvloed nie.
"Daar is baie goed wat kan verander in die volgende twee weke. Dit is nooit lekker om teen die Stormers te verloor nie, maar daar is 'n groter prentjie wat belangriker (as die uitslag) is. Ek dink glad nie dit het hulle 'n sielkundige voordeel gegee nie."
* Duncan Matthews, die Bulle-vleuel, het 'n beenbesering opgedoen en Human het aangedui die aanvanklike prognose lyk nie goed nie.
'n Stamp teen die kop in die eerste paar minute van die wedstryd het die Bok-senter Jesse Kriel se wedstryd – en tweestryd in die middelveld met sy tweelingbroer, Dan, kortgeknip.